Sentimental Journey

Sentimental Journey er det første soloalbumet til tidligere Beatles trommeslager Ringo Starr.

Albumet ble utgitt i 1970, under splittelsen av bandet. Selv om Starr var det tredje medlemmet i gruppen som ga ut soloarbeid (etter George Harrison og John Lennon), er Sentimental Journey bemerkelsesverdig ved å være det første ikke-avant-garde studioalbumet fra noen av medlemmene i bandet, sett i forhold til utgivelsene fra George og John med eksperimentell musikk, lydspor fra filmer og konsertopptak. Paul McCartneys debutalbum, McCartney ble utgitt tre uker etter Sentimental Journey'''.

I begynnelsen av oktober 1969 engasjerte Starr Beatlesprodusent George Martin til å hjelpe seg med solodebuten. Idéen, som var tematisk i tilnærmelse, var å lage et album med standardlåter som ville reflektere hans foreldre sine favorittsanger, han spurte dem og andre medlemmer i familien om å velge sanger. I tillegg brukte han forskjellige musikere til å arrangere forskjellige sanger individuelt, blant annet Martin, Paul McCartney, Maurice Gibb, Quincy Jones og en gammel venn av The Beatles fra Hamburg (og bassist hos Manfred Mann), Klaus Voormann.  Selv om den ble påbegynt under innspillingen, ville ikke Starrs egen komposisjon, «It Don't Come Easy», bli utgitt som single før året etter, 1971.  Innspillingen av albumet ble gjort ferdig i mars 1970, derfor ble Sentimental Journey utgitt i all hast knapt to uker etter, for å unngå kollisjon med The Beatles' siste album, Let It Be i mai og McCartney, som hadde utgivelsesdato 17. april, McCartney nektet å vente med utgivelsen etter å ha blitt spurt av andre medlemmer i bandet.Sentimental Journey fikk bra mottagelse, selv om mange kritikere syntes at idéen om at Starr skulle fremføre og spille inn eksisterende sanger var litt rart med tanke på hans musikalske bakgrunn. Hans berømmelse i The Beatles var alt som var nødvendig, for å få albumet helt opp til nummer 7 i Storbritannia – uten en singel til å promotere albumet, Det ble også nummer 22 i USA. Selv om stilen på albumet overrasket mange, representerte Starrs oppfølger, Beaucoups of Blues et enda større skifte i stilen. Sentimental Journey ble remastered og gjenutgitt på CD i 1995.

Sporliste
«Sentimental Journey» (Bud Green/Les Brown/Bon Homer) – 3:26
 Arrangert av Richard Perry Først gitt ut av Doris Day i 1945«Night and Day» (Cole Porter) – 2:25
 Arrangert av Chico O'Farrill Først gitt ut av Fred Astaire og Claire Luce i 1932«Whispering Grass (Don't Tell The Trees)» (Fred Fisher/Doris Fisher) – 2:37
 Arrangert av Ron Goodwin Først gitt ut av The Ink Spots i 1940«Bye Bye Blackbird» (Mort Dixon/Ray Henderson) – 2:11
 Arrangert av Maurice Gibb Først gitt ut av Eddie Cantor i 1926«I'm a Fool to Care» (Ted Daffan) – 2:39
 Arrangert av Klaus Voormann Først gitt ut av Les Paul og Mary Ford ii 1954«Stardust» (Hoagy Carmichael/Mitchell Parish) – 3:22
 Arrangert av Paul McCartney Først gitt ut av Emile Seidel og hans orkester i 1927«Blue, Turning Grey over You» (Andy Razaf/Fats Waller) – 3:19
 Arrangert av Oliver Nelson Først gitt ut av Louis Armstrong og hans orkester i 1930«Love is a Many-Splendored Thing» (Sammy Fain/Paul Webster) – 3:05
 Arrangert av Quincy Jones Først gitt ut av The Four Aces i 1955«Dream» (Johnny Mercer) – 2:42
 Arrangert av George Martin Først gitt ut av The Pied Pipers i 1945«You Always Hurt the One You Love» (Allan Roberts/Doris Fisher) – 2:20
 Arrangert av John Dankworth Først gitt ut av The Mills Brothers i 1944«Have I Told You Lately That I Love You?» (Scott Wiseman) – 2:44
 Arrangert av Elmer Bernstein Først gitt ut av Lulu Belle og Scotty Wiseman i 1945«Let the Rest of the World Go By» (Ernest Ball/Karen Brennan) – 2:55
 Arrangert av Les Reed Først gitt ut av Dick Haymes i 1944«Stormy Weather» (Harold Arlen/Ted Koehler) – 3:04
 Først gitt ut av Ethel Waters i 1933''

Besetning
Ringo Starr: Vokal
Alle instrumenter spilles av The George Martin Orchestra.

Eksterne lenker
 
 JPGR's Sentimental Journey side

Debutalbum fra 1970
Ringo Starr-album
Apple Records-album
Musikkalbum produsert av George Martin